Publication: Magyar Közlöny
Issue: MK-2001-64 (Year: 2001, Number: 64)
Era: 1990-2004
Section: a 14/2001. (VI. 11.) GM rendelethez
Paragraph Index: 512

2001. I. félévi fogyasztási cikk globálkvóta pályázat keretében az importőrnek kiadott valamennyi engedély ezt a lehetőséget terheli (kivéve a 2001. I. félévben új importigénylőként kiadott engedélyeket). Ezen engedélykérelmek a 02. és 03. számú termékkörökre 2001. június 18-tól folyamatosan nyújthatók be személyesen a Gazdasági Minisztérium Engedélyezési és Közigazgatási Hivatalánál, Budapest II. ker., Margit krt. 85., 2001. június 22-ig hétfőtől csütörtökig 8.30—12.30 óra és 13.30—16 óra és pénteken 8.30—12.30 óra között, ezt követően hétfőtől csütörtökig 8.30—12.30 óra között vagy postai úton, kérelmenként külön-külön, kizárólag tértivevényes ajánlott levélben a következő címre: Gazdasági Minisztérium Engedélyezési és Közigazgatási Hivatala 1537 Budapest, Pf. 345. A borítékon fel kell tüntetni a „Fogyasztási cikk, hagyományos importigénylő” utalást, valamint a 3. számú melléklet szerint az értékplafon számát (16. oszlop) és a termékkör megnevezését is. Az engedélykérelemhez — ajánlott levélnek megfelelően bérmentesített — nagy alakú, megcímzett válaszborítékot kell csatolni.

Source: https://magyarkozlony.hu/hivatalos-lapok/57857c23b6f3f21e2eb76343289a9b6fcf39ec00/dokumentumok/babb2f1edae46410d9680aaaefeb53bf7fbceeff/letoltes